Aug 12,2015
రాణించిన అపోలో హాస్పిటల్స్‌
             చెన్నై : ప్రయివేటు రంగ వైద్య సేవలను అందించే ప్రముఖ అపోలో హాస్పిటల్స్‌ ప్రస్తుత ఆర్ధిక సంవత్సరం ఏప్రిల్‌ నుంచి జూన్‌తో ముగిసిన తొలి త్రైమాసికం (క్యూ1)లో రూ.94.95 కోట్ల నికర లాభాలు సాధించింది. 2014-15 ఇదే క్యూ1లో రూ.89.52 కోట్ల లాభాలు నమోదు చేసుకుంది. దీంతో పోల్చితే గత క్యూ1 లాభాల్లో 9.8 శాతం పెరుగుదల చోటు చేసుకుంది. గత క్యూ1లో సంస్థ మొత్తం ఆదాయం 20 శాతం వృద్ధితో రూ.1,264.96 కోట్లకు చేరింది. 2014 ఇదే జూన్‌తో ముగిసిన త్రైమాసికంలో రూ.1,053.72 కోట్లుగా చోటు చేసుకుంది. క్రితం త్రైమాసికంలో ఫార్మాసీ వ్యాపారం 36.4 శాతం పెరిగి రూ.520.05 కోట్లకు చేరింది. గతేడాది ఇదే సమయంలో రూ.381.22 కోట్ల ఆదాయం నమోదయ్యింది.
మీ స్నేహితులకు రికమెండ్ చెయ్యండి